wickkiey/tamil-wikipedia-chunked huggingface dataset:
# கே. ஆர். கங்காதரன்

## திரைப்பட வாழ்க்கை

இவர் தமிழ்த் திரைப்படத் தயாரிப்பாளர் சபையின் நிறுவனர் மற்றும் தென்னிந்தியத் திரைப்பட வர்த்தக சபையின் தலைவராக இருந்தவர். அந்த வர்த்தக சபையில் தமிழ், தெலுங்கு, மலையாளம், கன்னட படங்களின் தயாரிப்பாளர்கள், விநியோகஸ்தர்கள், படப்பிடிப்பு அரங்க உரிமையாளர்கள், திரையரங்க உரிமையாளர்கள் ஆகியோர் உறுப்பினர்களாக இருந்தனர்.
# கே. ஆர். கங்காதரன்

## இறப்பு

கே. ஆர். ஜி 19 சூன் 2012 அன்று தன் 76 வயதில் இறந்தார். உடல் நலக்குறைவால் இவர் சென்னை, தி. நகரில் உள்ள ஒரு தனியார் மருத்துவமனையில் அனுமதிக்கப்பட்டார். சிகிச்சையில் தேறிவந்தார். மருத்துவமனையில் இருந்து குணமடைந்து வீட்டிற்கு செல்லவிருந்தபோது, சரிந்து விழுந்து, விரைவில் இறந்துவிட்டார் என்று தெரிவிக்கப்பட்டது. இவருக்கு மனைவி மற்றும் மகள் இருந்தனர்.
# கே. ஆர். கங்காதரன்

## பகுதி திரைப்படவியல்

| 1975 | *ஆயிரத்தில் ஒருத்தி* | தமிழ் |
| --- | --- | --- |
| 1978 | *சிகப்பு ரோஜாக்கள்* | தமிழ் |
| 1980 | *ஜானி* | தமிழ் |
| 1981 | *கடல் மீன்கள்* | தமிழ் |
| 1982 | *அந்த ராத்திரிக்கு சாட்சி இல்லை* | தமிழ் |
| 1983 | *துடிக்கும் கரங்கள்* | தமிழ் |
| 1984 | *திருப்பம்* | தமிழ் |
| 1984 | *ஆலய தீபம்* | தமிழ் |
| 1985 | *நேர்மை* | தமிழ் |
| 1986 | *தாய்க்கு ஒரு தாலாட்டு* | தமிழ் |
| 1987 | *காவலன் அவன் கோவலன்* | தமிழ் |
| 1988 | *சங்கம்* | மலையாளம் |
| 1989 | *அதிபன்* | மலையாளம் |
| 1989 | *சகலகலா சம்மந்தி* | தமிழ் |
| 1989 | *வடக்குனொக்கியந்த்ரம்* | மலையாளம் |
| 1989 | *வரவெல்பு* | மலையாளம் |
| 1989 | *வர்ணம்* | மலையாளம் |
| 1990 | *லால்சலாம்* | மலையாளம் |
| 1990 | *ஒலியம்புகல்* | மலையாளம் |
| 1991 | *நீலகிரி* | மலையாளம் |
| 1992 | *சிவந்த மலர்* | தமிழ் |
| 1993 | *பார்வதி என்னை பாரடி* | தமிழ் |
| 1999 | *மின்சார கண்ணா* | தமிழ் |
| 2000 | *சுதந்திரம்* | தமிழ் |
| 2000 | *பட்ஜெட் பத்மநாபன்* | தமிழ் |
| 2001 | *மிடில் கிளாஸ் மாதவன்* | தமிழ் |
| 2001 | *மனதை திருடிவிட்டாய்* | தமிழ் |
| 2009 | *குரு என் ஆளு* | தமிழ் |
# கேரள உயர்நிலை நச்சுயிரியியல் நிறுவனம்

**கேரள உயர்நிலை நச்சுயிரியியல் நிறுவனம்** (*Institute of Advanced Virology*) இந்தியாவின் கேரள மாநிலம் திருவனந்தபுரத்தில் உள்ள உயிர் 360 உயிர் அறிவியல் பூங்காவில் அமைந்துள்ளது. 2018 ஆம் ஆண்டு கேரளாவில் நிபா வைரசு தொற்று பரவியதைத் தொடர்ந்து கேரள அறிவியல் தொழில்நுட்பம் மற்றும் சுற்றுச்சூழல் மன்றத்தின் ஒரு பிரிவாகிய கேரள உயிர்த்தொழில் நுட்பவியல் ஆணையத்தின் மூலம் கேரள அரசாங்கம் இந்நிறுவனத்தை உருவாக்கியது.  
இந்நிறுவனத்திற்காக 2018 ஆம் ஆண்டு மே மாதம் 30 ஆம் நாள் அடிக்கல் நாட்டப்பட்டது. 2019 ஆம் ஆண்ட்டு பிப்ரவரி மாதம் 09 ஆம் நாள் கட்டுமானப் பணிகள் முடிந்து திறக்கப்பட்டது. மேலும் இந்த நிறுவனம் உலகளாவிய வைரசு வலையமைப்புடனும் இணைக்கப்பட்டுள்ளது.  
இங்கு மருத்துவ நச்சுயிரியியல், வைரசு நோயறிதலியல், வைரசு தடுப்பூசியியல், வைரசு தடுப்பு மருந்து ஆராய்ச்சியியல், வைரசு பயன்பாடுகள், வைரசு தொற்றுநோயியல், வைரசு பரவியலியல் மற்றும் பொது சுகாதாரம், வைரசு மரபியல், உயிர்தகவலியல் & புள்ளிவிவரங்கள் மற்றும் பொது நச்சுயிரியியல் உள்ளிட்ட பிரிவுகளில் படிப்புகள் வழங்கப்படுகின்றன.
# விது பிரதாப்

**விது பிரதாப்** (*Vidhu Prathap*, பிறப்பு: 1, செப்டம்பர், 1980) என்பவர் ஒரு இந்திய பின்னணி பாடகராவார். இவர் மலையாளத்தில் நானூறுக்கும் மேற்பட்ட படங்களிலும், ஒரு சில தமிழ், கன்னடம் மற்றும் தெலுங்கிலும் பல பாடல்களைப் பாடியுள்ளார்.
# விது பிரதாப்

## தொழில்

### ஆரம்ப கால வாழ்க்கை

விது பிரதாப் 1980 இல் கேரளத்தின் திருவனந்தபுரத்தில் உள்ள கைதமுக்கில் பிரதாபன், லைலா இணையருக்கு மகனாகப் பிறந்தார். திருவனந்தபுரத்தின் ஹோலி ஏஞ்சல்ஸ் கான்வென்ட் பள்ளியில் தனது துவக்கக் கல்வியைப் பயின்றார், பின்னர் திருவனந்தபுரம் கிறிஸ்து நகர் பள்ளியில் பள்ளிப்படிப்பை முடித்தார். கிறிஸ்து நகரில் தனது பள்ளி நாட்களில், இவர் தனி நடிப்பு, பலகுரல் கலை ஆகியவற்றில் கலந்துகொண்டார். மேலும் பாடுவதில் மிகுந்த ஆர்வம் கொண்டிருந்தார். விது திருவனந்தபுரத்தின் மார் இவானியோஸ் கல்லூரியில் கல்லூரி மாணவர் சங்கத்தின், கலைக் கழக செயலாளராக இருந்தார். அக்கல்லூரியில் இவர் தனது பட்டப்படிப்பை நிறைவு செய்தார். 1997-98 ஆம் ஆண்டில், தனது 17 வயதில், முன்னணி தனியார் தொலைக்காட்சியான ஏசியானெட் நடத்திய இசை போட்டியில் 'ஆண்டின் சிறந்த குரல் விருதை' வென்றார். இதன் பின்னர்தான் இவர் பாடகராக ஆவது பற்றி தீவிரமாக யோசித்தார். விது மூன்று வயதாக இருந்தபோது இசை பயில தொடங்கினார் மற்றும் பல இசை போட்டிகளில் வென்றுள்ளார்.
# விது பிரதாப்

## தொழில்

### பின்னணி பாடல்

இவர் நான்காம் வகுப்பில் *இருந்தபோது*, பாதமுத்ரா என்ற திரைப்படத்திற்காக முதலில் பாடினார். ஆனால் இவருக்கு பெயரை வாங்கித் தந்தது 1999 ஆம் ஆண்டில் தேவதாசி திரைப்படத்தில் பாடிய 'பொன் வசந்தம்' பாடலாகும். அது பாரம்பரிய இசை சாயல் கொண்ட கடினமான பாடல் ஆகும்.
# விது பிரதாப்

## தனிப்பட்ட வாழ்க்கை

இவர் தீப்தி பிரசாத்தை 2008 ஆகத்தில் திருமணம் செய்து கொண்டார். தீப்தி ஒரு தொலைக்காட்சி நிகழ்ச்சி தொகுப்பாளர் தொழில்முறை பாரம்பரிய நடனக் கலைஞராவார்.
# விது பிரதாப்

## விருதுகள்

இவர் பல விருதுகளைப் பெற்றுள்ளார். அவற்றில் மிக முக்கியமானவை முதல் ஆசியநெட் குரல் விருதுக்கான விருது (1997), சயாஹனம் (2001) படத்திற்காக பாடிய பாடலான காலம் கைகுல்லுக நீ என்ற பாடலுக்காக சிறந்த பாடகருக்கான கேரள அரசு திரைப்பட விருது, நம்மள் (2002) படத்தின் பாடிய சுகமணி நிலாவு பாடலுக்காக ஆசியநெட்டின் சிறந்த ஆண் பாடகருக்கான விருது, 'சத்தியன் ஃபவுண்டேஷன்ஸ் விருது, ஜி.எம்.எம்.ஏ விருது, கிரிஸ்டல் சிம்பொனி தொலைக்காட்சி இளம் சாதனையாளர் விருது, மற்றும் திரைப்பட விமர்சகர்கள் விருது (2012) ஆகியவை ஆகும்.
# விது பிரதாப்

## தொலைக்காட்சி நிகழ்ச்சிகள்

| *ஐடியா ஸ்டார் சிங்கர் 2006* | தொகுப்பாளர் | ஏஷ்யாநெட் |  |
| --- | --- | --- | --- |
| *ஐடியா ஸ்டார் சிங்கர் சீசன் 4* | அணி கேப்டன் | ஏஷ்யாநெட் |  |
| *பாட்டுகளுடே பாட்டு* | வினயன் | சூர்யா தொலைக்காட்சி | நடிப்பு அறிமுகம் |
| *சூர்யா சவால்* | தொகுப்பாளர் | சூர்யா தொலைக்காட்சி |  |
| *டாப் சிங்கர்* | நடுவர் | பிளவர்ஸ் |  |
| *சூப்பர் 4 பருவம் 2* | நடுவர் | மழவில் மனோரமா |  |
| *கிலிவாதில்* | பாடகர் | டி.டி மலையாளம் | } |
# புர்வா அருவி

**புர்வா அருவி** (*Purwa Falls*) என்பது இந்திய மாநிலமான மத்தியப் பிரதேசத்தின் ரேவா மாவட்டத்தில் உள்ள அருவியாகும்.
# புர்வா அருவி

## அருவி

ரேவா மேட்டுநிலம் வழியாக இறங்கி வடக்கு நோக்கி வடிந்து செல்லும் தான்சு ஆறு உயரமுடைய புர்வா அருவியாக தோற்றமளிக்கின்றது.  
புர்வா நீர்வீழ்ச்சி ஆற்றின் ஓட்டத்தால் ஏற்படும் ஒரு முறிவுப் புள்ளியின் எடுத்துக்காட்டு. ஆற்றோட்டத்தில் மலை முகடுகளுக்கிடையே செங்குத்தாக நீர் விழுந்து நீர்வீழ்ச்சியாக மாற வழிவகுக்கிறது.
# நர்மதா அக்கா

**நர்மதா அக்கா**(*Narmada Akka*) (இறப்பு 4 டிசம்பர் 2012) என்பவர் இந்தியாவின் தடை செய்யப்பட்ட மாவோயியக் கிளர்ச்சி இயக்கமானஇந்தியப் பொதுவுடைமைக் கட்சியின் (மாவோயியம்) மூத்த அரசியல்வாதி ஆவார். இவர் தான் சார்ந்த கட்சியின் மத்திய குழு உறுப்பினராக இருந்தார். இவர் பெண் மாவோயியவாதிகளுக்கான கொள்கைகளை வகுப்பதில் தனது கட்சியில் முக்கியப் பங்கு வகித்ததாக அறியப்படுகிறது. இவர் கல்லூரிப் படிப்பிலிருந்து இடைநின்றவர் ஆவார். இவர் தண்டகாரண்யா பிராந்தியத்தின் *புரட்சிகர ஆதிவாசி மகளிர் சங்கதன்* பிரிவின் தலைவராகவும் செயல்பட்டு வந்தார். இது பதிவுசெய்யப்பட்ட உறுப்பினர்களின் எண்ணிக்கையின் அடிப்படையில் இந்தியாவில் மிக உயர்ந்த "பெண்கள் அமைப்புகளில்" ஒன்றாகும். அருந்ததி ராய் இந்த அமைப்பானது 90,000 உறுப்பினர்களைக் கொண்டுள்ளது என்று கூறுகிறார். மகாராஷ்டிராவில் இவருக்கு எதிராக 53 வழக்குகள் காவல்துறையால் பதிவு செய்யப்பட்டுள்ளன.
# நர்மதா அக்கா

## இறப்பு

சத்தீசுகர் எல்லையில், தெற்கு கட்சிரோலியில், ஹைக்கர் கிராமத்திற்கு அருகில், 2012ஆம் ஆண்டு டிசம்பர் 4 ஆம் நாள் மாவோயிஸ்டுகள் மற்றும் மாநில காவல் படைகளுக்கு இடையே கடுமையான ஒரு மணிநேர மோதலிற்குப் பிறகு நர்மதா துப்பாக்கியால் சுட்டுக் கொல்லப்பட்டதாகக் கூறப்படுகிறது.  
மாவோயிஸ்டுகள் இவரது உடலுடன் தப்பிக்க மட்டுமே முடிந்திருக்கிறது; இவரது உடல் சத்தீஸ்கரின் காங்கர் மாவட்டத்தில் மால்வாடா பழங்குடி கிராமத்தில் அடக்கம் செய்யப்பட்டதாக கூறப்படுகிறது.  
நர்மதா அக்காவின் இறுதிச் சடங்குகள் சத்தீஸ்கரில் உள்ள ஒரு கிராமத்தில் நடத்தப்பட்டன என்று காவல்துறை வட்டாரங்கள் கூறினாலும், இந்த சம்பவத்தைத் தொடர்ந்து மாவோயிஸ்டுகள் இந்திய ஊடகங்களை அணுகவில்லை.
# பாஸ் (2006 திரைப்படம்)

**பாஸ்** என்பது 2006 இல் வெளிவந்த காதல் அதிரடி படம் தெலுங்குத் திரைப்படமாகும். இத்திரைப்படத்தினை டி.சிவா பிரசாத் ரெட்டி இயக்கினார். காஸ்ஷி மூவிஸ் இத்திரைப்படத்தினைத் தயாரித்தனர்.  
நாகார்ஜுனா அக்கினேனி, நயன்தாரா, பூனம் பாஜ்வா, ஸ்ரியா சரண் ஆகியோர் நடித்திருந்தனர். இத்திரைப்படத்திற்கு கல்யாணி மாலிக் மற்றும் ஹாரி ஆனந்த் ஆகியோர் இசையமைத்துள்ளனர். படத்திற்கான ஒளிப்பதிவை சிவா குமார்<nowiki/>செய்தார். மார்தண்ட் கே.வெங்கடேஷ் இத்திரைப்படத்திற்கு படத்தொகுப்பு செய்துள்ளார். இப்படம் 27 செப்டம்பர் 2006 அன்று வெளியிடப்பட்டது. இப்படம் பாஸ் என்ற தலைப்பில் மலையாளத்திலும் , இந்தி மொழி பெயர்ப்பில் யே கைசா கர்ஸ் என்ற பெயரில் வெளியிடப்பட்டது.
# பாஸ் (2006 திரைப்படம்)

## நடிகர்கள்

- அக்கினேனி நாகார்ஜுனா கோபால கிருஷ்ணா / ஜி.கே.வாக
- நயன்தாரா -அனுராதா / அனு
- பூனம் பஜ்வா - சுருதி
- சாயாஜி சிண்டே -எஸ்.ஆர்.கே
- நாசர் - விஸ்வநாத், சஞ்சனாவின் தந்தை
- பிரம்மானந்தம் - அபய்
- சுனில் வர்மா - சுனில்
- அலி - நாகார்ஜுனாசாகராக
- தர்மவரப்பு சுப்பிரமணியம் - சாரி
- சந்திர மோகன் - பெண்கள் அனாதை இல்ல வார்டனாக
- தனிகில்லா பரணி - அனுராதாவின் தந்தை
- ம. சூ. நாராயணா
- வேணு மாதவ்
- ரகு பாபு
- அனந்த் பாபு
- கோண்டவலசா லட்சுமண ராவ்
- ரகுநாத ரெட்டி
- மல்லடி ராகவா
- அசோக் குமார்
- சிட்டி
- சுமலதா - சஞ்சனாவின் அம்மா
- ஹேமா
- ராஜிதா
- லஹாரி
- தேவிஸ்ரி
- ஓமா
- ஓமா சவுத்ரி
- ரேவதி
- ராவலி
- கீர்த்தி
- டோலி
- இளம் ஜி.கே ஆக மாஸ்டர் தேஜா
- இளம் அனு ஆக குழந்தை நிஷிப்தா
- சலோனி அஸ்வினி - பாடலுக்கு
- சிரேயா சரன் - சஞ்சனா (கௌரவத் தோற்றம்)
# பாஸ் (2006 திரைப்படம்)

## ஒலிப்பதிவு

கல்யாண் கொடுரி மற்றும் ஹாரி ஆனந்த் ஆகியோர் இத்திரைப்படத்திற்கு இசையமைத்துள்ளனர். அனைத்து பாடல்களும் வணிக ரீதியாக புகழ் பெற்றன. ஆதித்யா மியூசிக் நிறுவனத்தில் இசை வெளியிடப்பட்டது.
# அஸ்திரம் (தெலுங்குத் திரைப்படம்)

**அஸ்திரம்** என்பது 2006 ஆம் ஆண்டு வெளிவந்த இந்தியத் தெலுங்குத் திரைப்படமாகும். இத்திரைப்படத்தினை சுரேஷ் கிருஷ்ணா இயக்கினார். இந்திய தெலுங்கு மொழி அதிரடி குற்றவியல் பிரிவாக இத்திரைப்படம் இருந்தது. இப்படத்தில் விஷ்ணு மஞ்சு, அனுஷ்கா ஷெட்டி, ஜாக்கி ஷெராஃப், ராகுல் தேவ் ஆகியோர் முக்கிய வேடங்களில் நடித்திருந்தனர். இப்படத்திற்கு எஸ்.ஏ. ராஜ்குமார் இசை அமைத்திருந்தார். இத்திரைப்படம் இந்தி படத்தின் பட மறு ஆக்கம் *சர்ஃபரோஸ்* . இப்படம் இந்தி மொழியில் *அஸ்ட்ரா - தி வெபன்* என மொழிமாற்றம் செய்யப்பட்டது.
# அஸ்திரம் (தெலுங்குத் திரைப்படம்)

## நடிகர்கள்

- மஞ்சு விஷ்ணு சித்தார்த் ஐ.பி.எஸ், உதவி காவல் ஆணையர், குற்றப்பிரிவு, ஹைதராபாத்
- அனுஷ்கா ஷெட்டி - அனுஷாவாக
- காதர் வாலியாக ஜாக்கி ஷிராஃப்
- கரீமாக ராகுல் தேவ்
- சித்தார்தின் தந்தையாக சரத் பாபு
- சித்தார்தின் தாயாக சுமலதா
- மிர்ச்சி மல்லைய்யாவாக பருச்சுரி வெங்கடேஸ்வர ராவ்
- சித்தார்தின் சகாவாக ரவி பிரகாஷ்
- சித்தார்தின் சகாவாக பிரபு
- மிர்ச்சி மலையின் உதவியாளராக ரகு பாபு
- ரல்லப்பள்ளி
- சித்தார்தின் மைத்துனராக சிரிஷா
- குண்டு ஹனுமந்த ராவ்
- விஸ்வேஸ்வர ராவ்
- காதர் வாலியின் வேலைக்காரனாக பொட்டி ரம்பாபு (ரபாஸ்)
- குத்தாட்டப் பாடல் ராவலி
# அஸ்திரம் (தெலுங்குத் திரைப்படம்)

## ஒலிப்பதிவு

இத்திரைப்படத்திற்கு எஸ்.ஏ.ராஜ்குமார் இசையமைத்தார்.
# சொக்கிலா ஐயர்

**சொக்கிலா ஐயர்** (*Chokila Iyer*) ஓர் இந்திய வெளியுறவுப் பணி அதிகாரியும், இந்தியாவின் முதல் பெண் வெளியுறவுச் செயலாளரும் ஆவார். லலித் மான்சிங்கிற்கு பதிலாக 14 மார்ச் 2001 அன்று இவர் பொறுப்பேற்றார். 1964 தொகுதியைச் சேர்ந்த அதிகாரியான இவர், டார்ஜீலிங்கைப் பூர்வீகமாகக் கொண்டவர். மேலும், முன்னர் அயர்லாந்தில் இந்தியப் பணிக்குத் தலைமை தாங்கினார்.
# சொக்கிலா ஐயர்

## பிற்காலப் பணிகள்

### பட்டியல் சாதியினருக்கும் பட்டியல் பழங்குடியினருக்குமான தேசிய ஆணையம்

இவர், வெளியுறவுச் செயலாளர் பதவியில் இருந்து ஓய்வு பெற்ற பின்னர், பட்டியல் சாதியினருக்கும் பட்டியல் பழங்குடியினருக்குமான தேசிய ஆணைத்தின் துணைத் தலைவராக பணியாற்றினார். அக்டோபர் 2008 இல் செயல்படத் தொடங்கிய இந்த ஆணையத்திற்கு இந்தியாவின் முன்னாள் இந்தியத் தலைமை நீதிபதி ஜே. எஸ். வர்மா தலைமை தாங்கினார்.
# சொக்கிலா ஐயர்

## பிற்காலப் பணிகள்

### புதிய ஒளிபரப்பு தர நிர்ணய ஆணையம்

பிப்ரவரி 19, 2009 அன்று இவர் புதிய ஒளிபரப்பு தர நிர்ணய ஆணையத்தின் உறுப்பினராக நியமிக்கப்பட்டார். நாட்டில் செய்தித் தொலைகாட்சி நிறுவனங்களால் ஒளிபரப்பப்படுவதற்கான நெறிமுறைகளையும், ஒளிபரப்பு தரங்களை செயல்படுத்தவும் இந்த ஆணையம் நியமிக்கப்பட்டது. செய்தி நிறுவனங்களுக்கான நெறிமுறைகள் மற்றும் ஒளிபரப்பு தரங்களை அமல்படுத்துவதற்கு அமைக்க "சிறந்த நபர்கள்" பிரிவின் கீழ் இவருக்கு உறுப்பினர் பொறுப்பு வழங்கப்பட்டது.
# இரா. ராஜகோபால தொண்டைமான்

**இர. இராஜகோபால தொண்டைமான்** (R. Rajagopala Tondaiman) என்று பிரபலமாக அழைக்கப்படும் ஸ்ரீ பிரக்தம்ப தாச இராஜா இராஜகோபால தொண்டைமான் பகதூர் ஓர் இந்திய சமூகவாதியும், புதுக்கோட்டை அரச இல்லத்தின் தற்போதைய தலைவராக உள்ளார். இவர் அம்மா மக்கள் முன்னேற்றக் கட்சியின் அரசியல்வாதியான சாருபாலா தொண்டைமானை மணந்தார்.
# இரா. ராஜகோபால தொண்டைமான்

## ஆரம்ப கால வாழ்க்கை

இராஜகோபால தொண்டைமான் 1957 செப்டம்பர் 6 ஆம் தேதி இளவரசர் ராஜ ராஜகோபாலா தொண்டைமனின் தம்பி இராதாகிருஷ்ண தொண்டைமான் என்பவருக்கும், அவரது மனைவி இரமா தேவி ஆகியோருக்குப் பிறந்தார். இவர், சென்னையில் தனது பள்ளிப்படிப்பையும், கல்லூரிப் படிப்பையும் முடித்தார். இவரை திருமணம் செய்து கொள்ளாத இவரது மாமா இராஜகோபால தொண்டைமான் இவரது சிறு வயதிலேயே இவரைத் தத்தெடுத்தார்.
# இரா. ராஜகோபால தொண்டைமான்

## பொது வாழ்க்கை

16 ஜனவரி 1997 அன்று இவரது மாமா இராஜகோபால தொண்டைமான் இறந்தபோது இவர், புதுக்கோட்டையின் மன்னரானார். புதுக்கோட்டை துப்பாக்கி சுடுவோர் சங்கத்தின் தலைவராகவும், தமிழ்நாடு துப்பாக்கி சுடுவோர் சங்கத்தின் துணைத் தலைவராகவும் இருக்கிறார் . இவர் இந்திய தேசியத் துப்பாக்கி சுடுவோர் சங்கத்தின் உறுப்பினராகவும், வேத ஞானத்தை மீட்டெடுப்பதற்கான இயக்கத்தின் ஒருங்கிணைப்பாளராகவும் இருக்கிறார் .
# இரா. ராஜகோபால தொண்டைமான்

## குடும்பம்

இவர் சாருபாலா தொண்டைமான் என்பவரை மணந்தார். இந்த தம்பதியருக்கு ஆர். பிருத்விராஜ் தொண்டைமான்,
# தீவு சூழலியல்

**தீவு சூழலியல்** (*Island ecology*) என்பது தீவில் வாழும் உயிரினங்களைப் பற்றியும் அவை ஒன்றொடு ஒன்றும் சுற்றுச்சூழலுடன் ஏற்படுத்திக் கொள்கின்ற தொடர்புகள் பற்றியதுமான ஓர் ஆய்வு ஆகும். பூமியின் மொத்த நிலப்பரப்பில் கிட்டத்தட்ட 1/6 பங்கு தீவுகள் உள்ளன. ஆயினும் தீவின் சுற்றுச்சூழல் அமைப்புகளின் சூழலியல் பிரதான நிலப்பரப்புகளிலிருந்து மிகவும் வேறுபட்டது. ஆயினும் தீவின் சுற்றுச்சூழல் அமைப்புகளின் சூழலியல் பிரதான நிலப்பரப்புகளின் சுற்றுச்சூழலிலிருந்து மிகவும் வேறுபடுகிறது. தீவுகளின் தனிமை மற்றும் வெற்று இடங்களின் அதிக கிடைக்கும் தன்மை போன்ற காரணிகள் அதிகரித்த இனப்பெருக்கத்திற்கு வழிவகுக்கின்றன. இதன் விளைவாக தீவின் சுற்றுச்சூழல் அமைப்புகள் உலக பன்முகத்தன்மை வெப்பப் பகுதி 30%, கடல் வெப்பமண்டல பன்முகத்தன்மை வெப்பப் பகுதி 50%, மிகவும் அசாதாரண மற்றும் அரிதான உயிரினங்களை உள்ளடக்கியதாக எஞ்சியிருக்கும் பகுதியும் காணப்படுகிறது. பல இனங்கள் இன்னும் அறியப்படவேயில்லை.  
தீவுகளில் உள்ள உயிரினங்களின் பன்முகத்தன்மை காடழிப்பு மற்றும் கவர்ச்சியான உயிரினங்களின் அறிமுகம் போன்ற மனித நடவடிக்கைகளால் மிகவும் அதிக அளவில் பாதிக்கப்படுகிறது. இதற்கு பதிலளிக்கும் விதமாக, சூழலியல் அறிஞர்கள் மற்றும் மேலாளர்கள் தீவுகளில் வாழும் இனங்களின் பாதுகாப்பு மற்றும் மறுசீரமைப்பு குறித்து கவனம் செலுத்துகின்றனர். அவை எளிமையான சூழல் அமைப்புகள் என்பதால் தீவுகளின் அழிவுச் செயல்முறைகளைப் படிப்பதற்கான வாய்ப்பை வழங்குகின்றன. இச்செயல்முறைகளைக் கொண்டு பெரிய சுற்றுச்சூழல் அமைப்புகளுக்கான செயல்முறைகளையும் உய்த்தறிய இயலும்.
# தீவு சூழலியல்

## தீவுகளில் சுற்றுச்சூழல் செயல்முறைகள்

தீவுகள் சுற்றுச்சூழல் ஆராய்ச்சிக்கான கவர்ச்சிகரமான தளங்களாகும். ஏனெனில் அவை செயல்பாட்டில்உள்ள பரிணாம வளர்ச்சியின் தெளிவான எடுத்துக்காட்டுகளை வழங்குகின்றன. காலனித்துவம், தழுவல் மற்றும் உயினத் தோற்றம் தொடர்பான ஆர்வமான வடிவங்களைக் காட்டுகின்றன.
# தீவு சூழலியல்

## தீவுகளில் சுற்றுச்சூழல் செயல்முறைகள்

### காலனித்துவம்

தீவுகள் நீரால் சூழப்பட்டுள்ளன, மேலும் அவை ஒரு கண்ட நிலப்பரப்பின் ஒரு பகுதியாக இருக்கலாம் அல்லது இல்லாமலும் இருக்கலாம்.பெருங்கடல் தீவுகள் எரிமலை வெடித்தல் அல்லது நீரடிப் பாறைகளின் வளர்ச்சியால் தோன்றுகின்றன. மேலும் பொதுவாக கடல் அரிப்பு மற்றும் கடல் மட்டங்களில் ஏற்படும் மாற்றங்கள் காரணமாக காலப்போக்கில் அவை குறைந்துவிடும். இவ்வாறு புதிய தீவுகள் தோன்றும்போதுஉயிரினங்கள் தீவை காலனித்துவப்படுத்துவதால் அவை அடுத்தடுத்த சுற்றுச்சூழல் செயல்முறைக்கு உட்படுகின்றன. புதிய இனங்கள் நிலம் வழியாக இங்கு குடியேற முடியாது.அதற்கு பதிலாக காற்றுஅல்லதுநீர் வழியாக அவை குடிவர வேண்டும்.இதன் விளைவாக, தாவரங்கள் மற்றும் பறவைகள் போன்ற அதிக பரவல் திறன் கொண்ட உயிரினங்கள் தீவுகளில் அதிகம் காணப்படுகின்றன. பாலூட்டிகளைப் போன்ற குழுமங்கள் தீவுகளுக்கு இடம்பெயர்ந்து வருவது குறைந்த அளவுகளிலே நிகழ்கிறது. இருப்பினும், சில பாலூட்டிகள் தீவுகளில் இருப்பதுண்டு. அவை மறைமுகமாக நீச்சல் மூலமாக அல்லது இயற்கை தெப்பங்களின் மீது சவாரி செய்தோ நிலப்பரப்பில் இருந்து அடித்து வரப்பட்டிருக்கலாம்.  
தீவுக்கு வந்து சேரும் உயிரினங்களில்சிலவற்றால் மட்டுமே உயிர்வாழ முடியும். இனப்பெருக்கம் செய்து இனத்தைப் பெருக்கவும் முடியும். இதன் விளைவாகதீவுகளில் நிலப்பரப்பு வாழ்வினங்கள் வகையில் குறைவான இனங்கள் உள்ளன..
தீவின் உயிரினத் தொகை சிறியது மற்றும் இவை குறைந்த மரபணு மாறுபாட்டை வெளிப்படுத்துகின்றன. ஆனால் அவை ஆரம்பத்தில் இங்கு உருவாக காரணமான சூரையாடும் இனங்களிடமிருந்தும் போட்டியினங்களிடமிருந்தும் தனிமைப்படுத்தப்படுகின்றன.இச்செயல்முறையை இது சுற்றுச்சூழல் வெளியீடு என்று அழைக்கிறார்கள். ஒர் இனம் அதன் மூதாதையர் சமூக தொடர்புகளிலிருந்து விடுவிக்கப்பட்டு பின்னர் புதிய இடங்களை காலனித்துவப்படுத்துகிறது
# தீவு சூழலியல்

## தீவுகளில் சுற்றுச்சூழல் செயல்முறைகள்

### தகவமைப்பு

மாறிவரும் இந்த சுற்றுச்சூழல் அழுத்தங்களுக்கு விடைகொடுக்கும்வகையில்தீவின் இனங்கள் அவற்றின் பிரதான நிலப்பரப்புகளில்காணப்படுவதை விட மிகவும் மாறக்கூடும். உருவத்தில் அவை பேருருவம்கொண்டதாக வளரக்கூடும் அல்லது உருவத்தில்சிறியதாக சிற்றுருவம்உயிரினமாகமாறக்கூடும். இத்தகையதனித்துவமான தகவமைப்புகள்பெற்றமாபெரும் ஆமை, கொமோடோ டிராகன் அல்லது பிக்மி மம்மத் போன்ற சிலகவர்ந்திழுக்கும்உயிரினங்கள் தீவு இனங்களில் பிரதிபலிக்கின்றன.
குடியேற்றத்திற்குப் பிறகு, பறவைகள் மற்றும் சில ஊர்வன அல்லது பாலூட்டிகள், பெரியதாகவும், பிற விலங்குகளை வேட்டையாடி உண்ணும் தன்மையுடனும் இருக்கின்றன.
பாலூட்டிகளைப் பொறுத்தவரை, சிறிய இனங்கள் அளவில் அதிகரிக்கலாம், பெரிய இனங்கள் தங்கள் அளவுகளில் குறையலாம். பாலூட்டிகளில் நிகழும் இத்தகைய மாற்றத்தை "தீவு விதி" என்று குறிப்பிடுகிறார்கள். தீவுகளின் உயிரினங்களில் நிகழும் ஆற்றல் செலவினங்களைக் குறைக்க இவ்விதி பயன்படுகிறது.  
குளிர் இரத்தப் பிராணிகளின் அதிகரிப்பு, வேட்டையாடும் விலங்குகளை எதிர்த்துப் போராடுதல், மற்றும் விலங்குகளில் பாலியல் தேர்வு குறைதல், தாவர வகைகளின் பாதுகாப்பு இழப்பு மற்றும்மற்றும் தாவரங்களில் சிதறல் குறைவு ஆகியவை தீவுகளில் உயிர்வாழ்வதற்கான பிற தகவமைப்புகளில் அடங்கும்அடங்கும்.
# தீவு சூழலியல்

## தீவுகளில் சுற்றுச்சூழல் செயல்முறைகள்

### இனப்பெருக்கம்

புதிய தீவுகளின் உருவாக்கம் மற்றும் நிலப்பரப்பில் இருந்து அவை தனிமைப்படுத்தப்படுவது இனங்கள் தகவமைத்துக் கொள்ளும் பல இடங்களை அவற்றுக்கு வழங்குகிறது. வேட்டையாடுபவர்கள் மற்றும் போட்டியாளர்களின் குடியேற்றம் குறைவாக இருப்பதால், பல உயிரினங்கள் இந்த புதிய இடங்களில் தொடர்ந்து நிலைத்திருக்க முடிகிறது. இதன் விளைவாக அகணிய உயிரி அதிக அளவில் நிகழ்கிறது. இங்குள்ள இனங்கள் உள்ளூர்மயமாக்கப்பட்ட அப்பகுதிக்கு தனித்துவமானவையாகின்றன. எடுத்துக்காட்டாக 50% வட்டாரப் பறவை பகுதிகள் தீவுகளில் காணப்படுகின்றன.
# மக்கள்தொகை அடர்த்தியின் அடிப்படையில் தீவு நாடுகளின் பட்டியல்

இது மக்கள்தொகை அடத்தியின் அடிப்படையில் **தீவு நாடுகளின் பட்டியல்** ஆகும்.
| - | 1 | 4,553,009 | 704.0 | 6,369 |
| --- | --- | --- | --- | --- |
| 2 | 1,569,446 | 780 | 1,831 |  |
| 3 | 404,500 | 316 | 1,282 |  |
| 4 | 329,198 | 298 | 1,105 |  |
| 5 | 13,635 | 21 | 649 |  |
| 6 | 22,911,292 | 36,188 | 633 |  |
| 7 | 269,556 | 430 | 627 |  |
| 8 | 1,244,663 | 2,040 | 610 |  |
| 9 | 11,192 | 26 | 457 |  |
| 10 | 850,688 | 1,659 | 457 |  |
| 11 | 11,123,178 | 27,750 | 382 |  |
| 12 | 122,330 | 811 | 350 |  |
| 13 | 101,230,000 | 298,000 | 339 |  |
| 14 | 21,670,000 | 65,610 | 327 |  |
| 15 | 127,433,494 | 377,873 | 337 |  |
| 16 | 111,454 | 348 | 318.57 |  |
| 17 | 110,211 | 389 | 307 |  |
| 18 | 181,889 | 617 | 300 |  |
| 19 | 58,413 | 181.43 | 293 |  |
| 20 | 1,363,985 | 5,131 | 264 |  |
| 21 | 2,950,210 | 10,991 | 252 |  |
| 22 | 60,587,300 | 244,820 | 246 |  |
| 23 | 10,735,896 | 48,671 | 220 |  |
| 24 | 211,028 | 1,001 | 199.7 |  |
| 25 | 87,500 | 455 | 192 |  |
| 26 | 96,286 | 440 | 186 |  |
| 27 | 52,441 | 261 | 164 |  |
| 28 | 112,640 | 702 | 158.1 |  |
| 29 | 100,651 | 748 | 139 |  |
| 30 | 234,693,997 | 1,919,440 | 134 |  |
| 31 | 543,767 | 4,033 | 123 |  |
| 32 | 71,625 | 750 | 105 |  |
| 33 | 11,451,652 | 110,861 | 102 |  |
| 34 | 793,963 | 9,251 | 85 |  |
| 35 | 1,184,463 | 15,007 | 78 |  |
| 36 | 442,400 | 5,765 | 72 |  |
| 37 | 195,843 | 2,842 | 68 |  |
| 38 | 4,239,848 | 70,273 | 60 |  |
| 39 | 17,907 | 459 | 46.7 |  |
| 40 | 926,276 | 18,274 | 46.4 |  |
| 41 | 26,262,313 | 587,041 | 35.2 |  |
| 42 | 385,637 | 13,878 | 24 |  |
| 43 | 272,459 | 12,189 | 19.7 |  |
| 44 | 652,857 | 28,400 | 18.1 |  |
| 45 | 4,027,947 | 268,680 | 15 |  |
| 46 | 8,606,323 | 462,840 | 15 |  |
| 47 | 316,252 | 103,000 | 3.1 | } |
# இந்தியப் பெருங்கடல் தீவுகளின் பட்டியல்

இது **இந்தியப் பெருங்கடலில் உள்ள தீவுகளின் பட்டியல்** (*List of islands in the Indian Ocean*).
# இந்தியப் பெருங்கடல் தீவுகளின் பட்டியல்

## கிழக்கு இந்தியப் பெருங்கடல்

- அந்தமான் தீவுகள் (இந்தியா)
- ஆஷ்மோர் கார்டியர் தீவுகள் (ஆத்திரேலியா)
- புக்கனீர் தீவுக்கூட்டம் (ஆஸ்திரேலியா)
- பறவை தீவு (ஆத்திரேலியா)
- கார்னக் தீவு ( ஆத்திரேலியா)
- கிறிஸ்துமஸ் தீவு ( ஆத்திரேலியா)
- கொக்கோசு (கீலிங்) தீவுகள் (ஆத்திரேலியா)
- டிர்க் ஹார்டாக் தீவு (ஆத்திரேலியா)
- எங்கனோ தீவு (இந்தோனேசியா)
- கார்டன் தீவு (ஆத்திரேலியா)
- ஹவுட்மேன் அப்ரோல்ஹோஸ் (ஆத்திரேலியா)
- இலட்சத்தீவு தீவுகள் (இந்தியா)
- லங்காவி தீவுகள் (மலேசியா)
- லிட்டில் தீவு (ஆஸ்திரேலியா)
- மன்னார் தீவு (இலங்கை)
- மெந்தாவாய் தீவுகள் (இந்தோனேசியா)
- மெர்குய் தீவுக்கூட்டம் (மியான்மர்)
- நியாஸ் தீவு (இந்தோனேசியா)
- நிக்கோபார் தீவுகள் (இந்தியா)
- பாம்பன் தீவு ( இந்தியா)
- பினாங்கு தீவு (மலேசியா)
- பெங்குயின் தீவு (ஆஸ்திரேலியா)
- ஃபை ஃபை தீவுகள் (தாய்லாந்து)
- பூக்கெத் மாகாணம் (தாய்லாந்து)
- ரோஸ்மேரி தீவு (ஆத்திரேலியா)
- ரோட்னெஸ்ட் தீவு (ஆத்திரேலியா)
- சபாங் (இந்தோனேசியா)
- **இலங்கை**
- சீல் தீவு (என்கவுண்டர் பே) (ஆஸ்திரேலியா)
- சீல் தீவு (புலனாய்வாளர் நீரிணை),(ஆத்திரேலியா)
- ஷாக் தீவு (ஆஸ்திரேலியா)
- சிமுலூ தீவு (இந்தோனேசியா)
- புனித மேரித் தீவுகள் (இந்தியா)
- ட்ரிக் தீவு (ஆஸ்திரேலியா)
# இந்தியப் பெருங்கடல் தீவுகளின் பட்டியல்

## மேற்கு இந்தியப் பெருங்கடல்

- பஜூனி தீவுகள் (சோமாலியா)
- பசருடோ தீவுக்கூட்டம் (மொசாம்பிக்)
- சாகோஸ் தீவுக்கூட்டம் ( டியாகோ கார்சியா உட்பட) (ஐக்கிய இராச்சியம்)
- **கொமொரோசு**
- குரியா முரியா தீவுகள் (ஓமான்)
- லட்சத்தீவு தீவுக்கூட்டம் (இந்தியா)
- லாமு தீவுக்கூட்டம் (கென்யா)
- **மடகாசுகர்**
- மாஃபியா தீவு ( தான்சானியா)
- **மாலத்தீவுகள்**
- **மொரிசியசு**  
:* அகலேகா தீவுகள்
:* கார்கடோஸ் காரஜோஸ்
:* ரோட்ரிக்ஸ்  
- மயோட்டே (பிரான்சு)
- பெம்பா (தன்சானியா)
- குரிம்பாஸ் தீவுக்கூட்டம் (மொசாம்பிக்)
- ரீயூனியன் (பிரான்ஸ்)
- **சீசெல்சு**  
:* லா டிகு தீவு
:* மஹே, சீஷெல்ஸ்
:* பிரஸ்லின் தீவு
:* சில்ஹவுட் தீவு  
- சாத் அட்-டின் தீவுகள் (சோமாலியா)
- இந்தியப் பெருங்கடலில் (பிரான்சு) சிதறிய தீவுகள்  
:* பாங்க் டு கீசர்
:* பாஸாஸ் டா இந்தியா
:* யூரோபா தீவு
:* குளோரியோசோ தீவுகள்
:* ஜுவான் டி நோவா தீவு
:* ட்ரோமலின் தீவு  
- சுகுத்திரா தீவு (ஏமன்)
- வைப்பீன் தீவு (இந்தியா)
- வாமிசி தீவு (மொசாம்பிக்)
- வல்லர்பாடம் (இந்தியா)
- வில்லிங்க்டன் தீவு (இந்தியா)
- சான்சிபார் (தான்சானியா)
# இந்தியப் பெருங்கடல் தீவுகளின் பட்டியல்

## தெற்கு இந்தியப் பெருங்கடல்

- ஏர்ட் தீவும் மக்டொனால்ட் தீவும் (ஆத்திரேலியா)
- ஆல் ஆம்ஸ்டர்டாம், மார்ட்டின்-டி-விவிஸ் (பிரான்சு) என்ற ஆராய்ச்சி நிலையம்
- இல் செயிண்ட்-பால் (பிரான்சு)
- கெர்குலன் தீவுகள் (பிரான்<nowiki/>சு)
- இளவரசர் எட்வர்ட் தீவுகள் (தென்னாப்பிரிக்கா)  
:* மரியன் தீவு
:* பிரின்ஸ் எட்வர்ட் தீவு
# விக்கிப்பீடியா:Statistics/July 2021

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# மனோஜ் கியான்

**மனோஜ் கியான்** (*Manoj Gyan*) என்பது இசை இயக்குனர்களான **மனோஜ் சரண் / மனோஜ் பட்நகர்** மற்றும் **கியான் வர்மா** ஆகிய இருவரையும் குறிக்கப் பயன்படும் ஒரு பெயர் ஆகும். 1980 களில், இருவரும் இணைந்து ஒரு சில இந்தி, தமிழ் படங்களுக்கு இசையமைத்தனர். மனோஜ் உத்தரபிரதேச மாநிலத்தைச் சேர்ந்தவர், கியான் பஞ்சாபைச் சேர்ந்தவர் .
# மனோஜ் கியான்

## தொழில்

1980 களில் இருவரும் ஊமை விழிகள், செந்தூரப்பூவே, இணைந்த கைகள் போன்ற படங்களுக்கு இசையமைத்தனர். இந்தத் திரைப்படங்களில் ரசிகர்களைக் கவர்ந்த பல பாடல்கள் இருந்தன.  
குறிப்பாக ஊமை விழிகள் படத்தில், பி. பி. ஸ்ரீனிவாஸ் பாடிய "தோல்வி நிலையென நினைத்தால்" மிகப்பெரிய வெற்றி பெற்றது. இலங்கையில் விடுதலைப் புலிகளின் அதிகாரப்பூர்வமற்ற கீதமாக இந்தப் பாடல் ஏற்றுக்கொள்ளப்பட்டது.  
இருவரும் 1989 இல் பிரிந்தனர். பிரிந்ததைத் தொடர்ந்து கயன் வர்மா இணைந்த கைகள், சத்திய வாக்கு உள்ளிட்ட இரண்டு படங்களுக்கு சொந்தமாக இசை அமைத்தார். மனோஜ் *பந்தய குதிரைகள்* என்ற படத்திற்கு தனியாக இசையமைத்தார், ஆனால் படம் வெளியாகவில்லை.  
பல ஆண்டுகளுக்குப் பிறகு, மனோஜ் ஒரு ஒலிப்பதிவுக் கூடத்தைக் கட்டினார். இறுதியில் மனோஜ் பட்நகர் என்ற பெயரோடு 1998 இல் தயாரிப்பாளர்-இசை இயக்குநராக திரும்பினார். "என்றென்றும் காதல்" (விஜய் நடிப்பில்), " குட்லக் " (பிரசாந்த் நடிப்பில்) ஆகிய இரண்டு படங்களையும் இயக்கி இசையமைத்தார். இரண்டு படங்களும் பார்வையாளர்களிடமும் விமர்சகர்களிடமும் நேர்மறையான விமர்சனத்தைப் பெற்றன.
# மனோஜ் கியான்

## திரைப்படவியல்

### மனோஜ் - கியான்

| 1981 | *ரூஹி* | இந்தி |
| --- | --- | --- |
| 1986 | *ஏக் மிசால்* | இந்தி |
| 1986 | *ஊமை விழிகள்* | தமிழ் |
| 1987 | *மேகம் கறுத்திருக்கு* | தமிழ் |
| 1987 | *உழவன் மகன்* | தமிழ் |
| 1987 | *ஆனந்த ஆராதனை* | தமிழ் |
| 1987 | *பரிசம் போட்டாச்சு* | தமிழ் |
| 1987 | *வைராக்கியம்* | தமிழ் |
| 1987 | *வெளிச்சம்* | தமிழ் |
| 1987 | *இவர்கள் இந்தியர்கள்* | தமிழ் |
| 1988 | *செந்தூரப்பூவே* | தமிழ் |
| 1988 | *உரிமை கீதம்* | தமிழ் |
| 1988 | *ஓம் ஃபரிஷ்டே நஹின்* | இந்தி |
| 1988 | *பஹார்* | இந்தி |
| 1989 | *காதல் என்னும் நதியினிலே* | தமிழ் |
| 1989 | *தாய் நாடு* | தமிழ் |
# மனோஜ் கியான்

## திரைப்படவியல்

### கியான் வர்மா

| 1990 | *இணைந்த கைகள்* | தமிழ் |  |
| --- | --- | --- | --- |
| 1990 | *கல்யாண ராசி* | தமிழ் |  |
| 1990 | *சத்ய வாக்கு* | தமிழ் |  |
| 1992 | *அண்ணன் என்னடா தம்பி என்னடா* | தமிழ் | } |
# மனோஜ் கியான்

## திரைப்படவியல்

### மனோஜ் சரண் / மனோஜ் பட்நாகர்

| 1992 | *மிஸ்டர் பிரசாத்* | தமிழ் |
| --- | --- | --- |
| 1993 | *தாதி* | தெலுங்கு |
| 1994 | *சிறகடிக்க ஆசை* | தமிழ் |
| 1994 | *ஊழியன்* | தமிழ் |
| 1994 | *பிரேமா ஷிகாரம் / அனோகா பிரேமியுத்* | தெலுங்கு / இந்தி |
| 1997 | *சாம்ராட்* | தமிழ் |
| 1999 | *என்றென்றும் காதல்* | தமிழ் |
| 2000 | *குட்லக்* | தமிழ் |
# மனனா கோக்லாத்சே

**மனனா கோக்லாத்சே** (*Manana Kochladze*) யூரேசிய நாடான சியார்ச்சியாவைச் சேர்ந்த ஓர் உயிரியலாளர் மற்றும் சுற்றுச்சூழல் ஆர்வலர் ஆவார்.1972 ஆம் ஆண்டு இவர் பிறந்தார். பரவலான அரசாங்க ஊழல் எதிர்ப்பு மற்றும் பன்னாட்டுத் தொழில்துறை நலன்களுக்கு முகங்கொடுக்கும் மனானா கோக்லாத்சே சோவியத் குடியரசின் உள்ளூர் கிராமவாசிகளையும் சுற்றுச்சூழலையும் பாதுக்கும் முயற்சிகளில் ஈடுபட்டார்.  
சுற்றுச்சூழல் பிரச்சாரங்களுக்காக குறிப்பாக எண்ணெய் குழாய்களால் பாதிக்கப்படக்கூடிய பகுதிகளைப் பாதுகாப்பாது தொடர்பான முன்னெடுப்புகளுக்காக 2004 ஆம் ஆண்டில் இவருக்கு கோல்டுமேன் சுற்றுச்சூழல் பரிசு வழங்கப்பட்டது. முதலில் ஒரு விஞ்ஞானியாக பயிற்சி பெற்ற இவர் சுற்றுச்சூழல் ஆர்வலராக மாறுவதற்காக கவனத்தை மாற்றினார். 1990 ஆம் ஆண்டில் அவர் பசுமை மாற்று என்ற ஓர் அரசு சாரா அமைப்பை நிறுவினார். சியார்சியாவின் சமீபத்திய வரலாற்றில் மிக முக்கியமான சுற்றுச்சூழல் பிரச்சாரங்களை இவ்வமைப்பு மூலம் கோக்லாத்சே வழிநடத்தினார்.
# மார்கி யூகின்-ரிச்சர்டு

**மார்கி யூகின்-ரிச்சர்டு (Margie Eugene-Richard)** ஓர் ஆப்பிரிக்க அமெரிக்க சுற்றுச்சூழல் ஆர்வலராவார். அமெரிக்காவைத் தலைமையிடமாகக் கொண்ட செல் வேதி தொழிற்சாலையிலிருந்து அதன் நச்சு உமிழ்வை 30 சதவிகிதம் அளவுக்கு குறைக்கவும், 5 மில்லியன் டாலர்களை ஒரு சமூக மேம்பாட்டு நிதிக்கு பங்களிக்கவும் மார்கி ரிச்சர்டு ஒப்பந்தம் பெற்றார்.  
மார்கி ரிச்சர்டு வரலாற்று ரீதியான ஆப்பிரிக்க-அமெரிக்க சுற்றுப்புறமான லூசியானாவின் நோர்கோவிலுள்ள ஓல்டு டயமண்டில் வளர்ந்தார். செல் வேதி தொழிற்சாலைக்கு அருகில் 25 அடி தூரத்தில் இவரது வீடு இருந்த்து. பல ஆண்டுகளுக்குப் பிறகு தனது சமூகத்தில் ஏற்பட்ட பேரழிவு தரும் சுகாதாரப் பிரச்சினைகளுக்கு இத்தொழிற்சாலையே காரணம் என்று கடினமாகப் போராடினார்.  
இத்தகைய வெற்றிகரமான பிரச்சாரத்திற்காக 2004 ஆம் ஆண்டில் கோல்டுமேன் சுற்றுச்சூழல் பரிசு வழங்கப்பட்டது. இப்பரிசை வென்ற முதல் ஆப்பிரிக்க-அமெரிக்கர் மார்கி ரிச்சர்டு ஆவார்.  
மார்கி ரிச்சர்டு குடும்பத்தின் நான்கு தலைமுறைகள் ஓல்டு டயமண்டு பகுதியில் வசித்து வருகின்றனர். தெற்கு மிசிசிப்பி நதி பிராந்தியத்தில் இப்பகுதி "புற்றுநோய் சந்து" என்று அழைக்கப்படுகிறது. செல் தொழிற்சாலைக்கும் அதன் துணை நிறுவனத்திற்கும் சொந்தமான மோட்டிவா எண்ணெய் சுத்திகரிப்பு நிலையத்திற்கு இடையில் வாழ்கின்ற 1,500 குடியிருப்பாளர்கள் அதிக அளவு புற்றுநோய், பிறப்பு குறைபாடுகள் மற்றும் பிற கடுமையான உடல்நல நோய்களால் பாதிக்கப்பட்டுள்ளனர். நோர்கோவின் குழந்தைகளில் மூன்றில் ஒரு பகுதியினர் மூச்சுக்குழாய் அழற்சியால் பாதிக்கப்பட்டுள்ளனர்.  
மார்கி தனது சமூகத்தை வழிநடத்துகிறார் என்று நம்புகிறார் என சுற்றுச்சூழல் நீதிக்கான தெற்கு மையத்தின் இயக்குநர் டாக்டர் பெவர்லி ரைட் கூறுகிறார். ஆனால்சமூகம் என்பது ஒரு மழுப்பலான நிலை. அதற்கு கதவுகள் இல்லாததால் நான் கதவுகளைத் தட்ட மாட்டேன் என்று மார்கி ரிச்சர்டு கூறுகிறார்.'''
# பருத்த அலகுப் பனங்காடை

**பருத்த அலகுப் பனங்காடை** [Oriental dollarbird (*Eurystomus orientalis*)] என்பது இந்தியா, தென்கிழக்காசியா, கொரியா, ஜப்பான், ஆஸ்திரேலியா உள்ளிட்ட நாடுகளில் காணப்படும் புறாவின் அளவையொத்த ஒரு பனங்காடை. பறக்கும்போது அடிப்பகுதியில் தென்படும் இரு வெண்ணிற வட்டங்கள் டாலர் நாணயத்தைப் போன்று இருப்பதால், இதற்கு **டாலர்பறவை** என்ற பெயர் உண்டு. இதன் *E. o. laetior* என்ற உள்ளினம் தென்மேற்கு இந்தியாவில் (குறிப்பாக, மேற்குத் தொடர்ச்சி மலைப்பகுதியிலும் கேரளாவிலும்; அரிதாக, சென்னையிலும்) காணப்படுகின்றது.
# தேசிய தீநுண்மியியல் நிறுவனம் (பாக்கித்தான்)

பாக்கித்தானில் உள்ள **தேசிய தீநுண்மியியல் நிறுவனம்** (*National Institute of Virology - Pakistan*) உயிரியல் பாதுகாப்பு மையமாகச் செயல்படும் தேசிய ஆராய்ச்சி நிறுவனம் ஆகும். வளர்ந்து வரும் தொற்று நோய்களை அடையாளம் காணவும் ஒழிக்கவும் அர்ப்பணிக்கப்பட்ட தேசிய ஆய்வக தளமாகவும் உயிரியல் போர் முயற்சிகளாகவும் உள்ளது. கராச்சி பல்கலைக்கழகத்தால் சுகாதார அமைச்சகத்திற்காக நிர்வகிக்கப்படும் பிஎஸ்எல் 3 வகை ஆய்வகமாகும். கராச்சி பல்கலைக்கழகத்தின் வேதியியல் மற்றும் உயிரியல் அறிவியல் பன்னாட்டு நிறுவனம் செப்டம்பர் 19, 2019இல் தேசிய தீநுண்மியியல் நிறுவனத்தை நிறுவியது.  
பாக்கித்தானில் சார்சு-கோ2 தீநுண்மி தொற்றால் ஏற்படும் நோயான கோவிட்-19-பெருந்தொற்று ஏற்பட்டபோது இந்த நிறுவனம் முக்கியத்துவம் பெற்றது. இந்நிறுவனம் கோவிட்-19-பெருந்தொற்றினைக் கண்டறியப் பரிசோதனைக் கருவிகளை உருவாக்கியுள்ளது. இந்தப் பரிசோதனைக் கருவி இறக்குமதி செய்யப்பட்ட கருவிகளைக் காட்டிலும் மிகக் குறைந்த செலவில் தயாரிக்கப்படுகிறது. இதனால் அதிக எண்ணிக்கையிலான குடிமக்கள் கொரானோ சோதனைக்கு உட்படுத்தப்பட்டார்கள். பாகிஸ்தானில் பெருந்தொற்று ஏற்பட்டபோது, சிந்து மாகாண அரசு பாக்கித்தானின் மத்திய அரசின் சுகாதார அமைச்சகத்துடன் இணைந்து தொற்று நோய்களுக்கான சிகிச்சைக்கான தடுப்பூசிகள் மற்றும் மருந்துகளை உருவாக்க பணியினை துவக்கியது.
# இராதிகா குமாரசுவாமி

தேசமான்ய **இராதிகா குமாரசுவாமி** (*Radhika Coomaraswamy*) (பிறப்பு: செப்டம்பர் 17, 1953) இலங்கையின் வழக்கறிஞரும், இராஜதந்திரியும், மனித உரிமை வழக்கறிஞரும் ஆவார். இவர் ஐக்கிய நாடுகள் சபையின் சார்பு-பொதுச்செயலாளராகவும், குழந்தைகள் மற்றும் ஆயுத மோதலுக்கான சிறப்பு பிரதிநிதியாகவும், 13 சூலை 2012 வரை பணியாற்றினார். ஐக்கிய நாடுகள் அவையின் பொதுச் செயலாளர் கோபி அன்னான் ஏப்ரல் 2006 இல் இவரை இந்த பதவிக்கு நியமித்தார். இவர் செப்டம்பர் 10, 2015 அன்று குடிமைப் பிரதிநிதியாக இலங்கை அரசியலமைப்பு சபைக்கு பரிந்துரைக்கப்பட்டார். 2017 ஆம் ஆண்டில், ரோகிங்கியா மக்களுக்கு எதிரான அட்டூழியங்களுக்குப் பிறகு, இவர் மியான்மர் மீதான ஐக்கிய நாடுகள் அவையின் உண்மை கண்டறியும் பணியின் உறுப்பினராக நியமிக்கப்பட்டார்.
# இராதிகா குமாரசுவாமி

## ஆரம்பகால வாழ்க்கையும் கல்வியும்

### குடும்பம்

இராதிகா 17 செப்டம்பர் 1953 அன்று இலங்கையின் கொழும்பில் பிறந்தார். இவர் அரசு ஊழியர் இராஜேந்திர குமாரசாமி (ரோவிங் ராஜு) - விஜயாமணி ஆகியோரின் இளைய மகள். இவரது தந்தைவழி தாத்தா சி. குமாரசுவாமி மூதவை உறுப்பினராக இருந்தவர். இவரது தாய்வழி தாத்தா எஸ். கே. விஜயரத்னம் நீர்கொழும்பு நகரசபையின் தலைவராக இருந்தார். இவருக்கு இந்திரஜித் குமாரசுவாமி என்ற ஒரு அண்ணன் உள்ளார்.
# இராதிகா குமாரசுவாமி

## ஆரம்பகால வாழ்க்கையும் கல்வியும்

### கல்வி

இராதிகா, நியூயார்க் நகரில் உள்ள ஐக்கிய நாடுகளின் சர்வதேச பள்ளியில் பட்டம் பெற்றவர். யேல் பல்கலைக்கழகத்திலிருந்து தனது இளங்கலை பட்டத்தையும், கொலம்பியா பல்கலைக்கழகத்திலிருந்து சட்டத்தில் முனைவர் பட்டமும், ஆர்வர்டு பல்கலைக்கழகத்திலிருந்து சட்டத்தில் முதுகலைப் பட்டத்தைப் பெற்றார். மேலும், அமெர்ஸ்ட் கல்லூரியிலிருந்தும், எடின்பரோ பல்கலைக்கழகம், இலியூவென் பல்கலைக் கழகம், எடின்பரோ பல்கலைக்கழகம், எசெக்ஸ் பல்கலைக்கழகம், கியூனி சட்டப்பள்ளி போன்ற கல்வி நிறுவனங்களிலிருந்து தனது முனைவர் பட்டத்தையும், மதிப்புறு முனைவர் பட்டங்களையும் பெற்றார்.
# இராதிகா குமாரசுவாமி

## தொழில்

குமாரசாமி பயிற்சியின் மூலம் ஒரு வழக்கறிஞராகவும், முன்னர் இலங்கை மனித உரிமைகள் ஆணையத்தின் தலைவராகவும் இருந்தார். சர்வதேச அளவில் அறியப்பட்ட மனித உரிமை வழக்கறிஞராக இருக்கிறார். இவர் பெண்களுக்கு எதிரான வன்முறை தொடர்பான ஐக்கிய நாடுகள் அவையின் சிறப்பு அறிக்கையாளராக (1994-2003) பணியாற்றியுள்ளார்.
# இராதிகா குமாரசுவாமி

## அங்கீகாரம்

நாட்டிற்கும் உலகிற்கும் இவர் செய்த சேவையை அங்கீகரிக்கும் விதமாக இலங்கை சனாதிபதி நவம்பர் 2005 இல்,
இவருக்கு மதிப்புமிக்க தேசிய கௌரவமான தேசமான்ய என்ற பட்டத்தை வழங்கினார். அமெரிக்க வழக்கறிஞர் சங்கத்தின் சர்வதேச சட்ட விருது, சர்வதேச மனித உரிமைகள் சட்டக் குழுவின் மனித உரிமைகள் விருது, 2000 இன் புருனோ கிரீஸ்கி விருது ,ஓசுலோ பல்கலைக்கழகத்தின் லியோ எட்டிங்கர் மனித உரிமைகள் பரிசு, இடேட்டன் பல்கலைக்கழக விருது, பேராயர் ஆஸ்கார் ரோமெரோ விருது ஆகியவற்றைப் பெற்றுள்ளார். சின்சினாட்டி பல்கலைக்கழகத்தின் வில்லியம் ஜே. பட்லர் விருது, மக்கில் பல்கலைக்கழகத்தின் ராபர்ட் எஸ். இலித்வாக் விருது போன்றவற்றையும் பெற்றுள்ளார்.
# தசம் அருவி

**தசம் அருவி**(*Dassam Falls*), இந்தியாவின் சார்க்கண்டு மாநிலத்தில் ராஞ்சி மாவட்டத்தில் புண்டு காவல் நிலையத்தின் தைமாரா கிராமத்திற்கு அருகில் அமைந்துள்ள அருவியாகும்.
# தசம் அருவி

## பெயர்க்காரணம்

தசம் என்பது **த:சாங்** என்ற வார்த்தையின் திரிந்த வடிவமாகும், இதற்கு முண்டாரி மொழியில் நீரை ஊற்றும் செயல் என்று அர்த்தமாகும். **த** என்றால் நீர், **சாங்** என்றால் ஊற்றுதல் அல்லது அளத்தல் என்று பொருள். யாரோ நீரை ஊற்றுவது போல அருவியும் உள்ளதால் **த:சாங்** என்றழைக்கப்பட்டது, காலப்போக்கில் தசம் என்று மாறிவிட்டது.
# தசம் அருவி

## அமைவிடம்

தசம் அருவி காஞ்சி ஆற்றின் குறுக்கே இயற்கையாகவே அமைந்துள்ள அலையலையாக விழுந்தோடும் அருவியாகும், இது சுவர்ணரேகா ஆற்றின் துணை ஆறு ஆகும். இந்த அருவியில் தண்ணீர் 44 மீட்டர் (144 அடி) உயரத்தில் இருந்து விழுகிறது. அருவியில் நீர் விழும் சத்தம் இந்தப்பகுதி முழுவதுமே எதிரொலிக்கிறது.ராஞ்சியின் உயரமான நிலற்பரப்பில் அமைந்த்துள்ள தசம் அருவி, இந்தப்பகுதியில் விழும் செங்குத்தான அருவிகளில் ஒன்றாகும்.  
ஆற்றின் புத்துணர்வான வேக ஓட்டத்தினால் ஏற்படும் சரிவான இடைவெளிக்கு (*Knick Point*), தசம் அருவி ஒரு சிறந்த உதாரணமாகும். ஆற்றின் கொந்தளிப்பான புத்துணர்வான ஓட்டத்தினால் மண்ணரிப்பு ஏற்பட்டு, ஆற்றின் நீண்ட நெடிய சமதள ஓட்டத்தில் சரிவான இடைவெளி(*Knick Point*) ஏற்படுகிறது. இந்த சரிவான இடைவெளி நீரை செங்குத்தாக விழ வைக்கிறது, இதனால் அருவி உருவாகிறது.  
தசம் அருவியின் தண்ணீர் மிகவும் சுத்தமானதும் மற்றும் தெளிவானதுமாகும். இதனால் இயற்கையாகவே சுற்றுலாப்பயணிகளை குளிப்பதற்கும் நீந்துவதற்கும் ஈர்க்க கூடிய இடமாக உள்ளது, ஆனால் அருவியிலிருந்து மின்சாரம் உற்பத்தி செய்யப்படுவதால் குளிக்கக்கூடாது என சுற்றுலாப்பயணிகள் எச்சரிக்கப்படுகிறார்கள். தசம் அருவியில் மூழ்கி இறந்த சம்பவங்கள் நிறைய நடந்துள்ளன. 2001 மற்றும் 2006 ஆண்டுகளுக்கு இடைப்பட்ட காலத்தில் 9 பேர் இறந்துள்ளனர்.
# தசம் அருவி

## போக்குவரத்து

ராஞ்சியிலிருந்து 40 கிலோமீட்டர் (25 மைல்) தொலைவில், தேசிய நெடுஞ்சாலை 33 அல்லது ராஞ்சி-ஜாம்ஷெட்பூர் நெடுஞ்சாலையில் உள்ளது .
# தசம் அருவி

## இதையும் காண்க

- இந்திய அருவிகளின் பட்டியல்
-
# சரண்யா அறிவழகன்

**சரண்யா அறிவழகன்** (Sharanya Ari) என்பவர் ஓர் இந்திய ஆட்சிப் பணி அதிகாரி ஆவார். இவர் ஒன்றிய அரசுப் பணியாளர் தேர்வாணையம் 2015ஆம் ஆண்டு நடத்திய இந்தியக் குடியியல் பணிகள் தேர்வில் அனைத்திந்திய அளவில் 7வது தரத்தினையும் தமிழ்நாடு அளவில் முதல் தரத்தினையும் பெற்றார். இவரது சிறந்த செயல்திறன் காரணமாக உள்துறை நிர்வாகப் பதவி இவருக்கு ஒதுக்கப்பட்டது. இவர் இந்திய நிர்வாக சேவையின் தமிழ்நாடு நிலை தொகுப்பு அதிகாரியாக 2016ஆம் ஆண்டு முதல் பதவியில் உள்ளார்.
# சரண்யா அறிவழகன்

## ஆரம்ப கால வாழ்க்கை

சரண்யா தஞ்சாவூரில் பிறந்து சென்னை வசித்து வருபவர் ஆவார். இவரது தந்தை எம். அறிவழகன் ஓய்வுபெற்ற இந்திய வான்படை அதிகாரி மற்றும் தாய் சத்யா பிரியா அரசு உயர்நிலைப் பள்ளி ஆசிரியர் ஆவார். சென்னையில் உள்ள கேந்திரியா வித்யாலயாவில் பள்ளிக்கல்வியினையும் சென்னை திரு. இராமசாமி நினைவுப் பல்கலைக்கழகத்தில் (எஸ்.ஆர்.எம்) தகவல் தொழில்நுட்பத்தில் பி.டெக். படிப்பினையும் முடித்தார். சரண்யா தமிழ்நாட்டைச் சேர்ந்த இந்தியக் காவல் பணி.அதிகாரி விவேஷ் பி சாசுதிரி என்பவரை மணந்தார்.
# சரண்யா அறிவழகன்

## தொழில்

சரண்யா, 2018 ஆம் ஆண்டில் இந்திய அரசின் கலாச்சார அமைச்சில் உதவி செயலாளராகத் தனது வாழ்க்கையைத் தொடங்கினார். இதன் பிறகு அம்பத்தூரில் துணை ஆட்சியராகப் பொறுப்பேற்றார். பின்னர் கன்னியாகுமரி மாவட்டம் பத்மநாபபுரம் துணை பிரிவுக்கு மாற்றப்பட்டார். பிப்ரவரி 1, 2021 அன்று இவர் தூத்துக்குடி மாநகராட்சியின் ஆணையாளராகத் தூத்துக்குடிக்கு மாற்றப்பட்டார். ஜூன் 2021 இல், பெருநகர சென்னை மாநகராட்சியின் மண்டல துணை ஆணையராக (மத்திய) நியமிக்கப்பட்டார்.
# அ. யா. அருளானந்தசாமி நாடார்

ராவ் பகதூர் **அ. யாகப்பா அருளானந்தசாமி நாடார்** (*A. Y. Arulanandasamy Nadar*)(1897-1954) என்பவர் ஓர் இந்திய அரசியல்வாதி மற்றும் பரோபகாரர் ஆவார். இவர் தஞ்சாவூர் நகராட்சி தலைவராக பணியாற்றினார். இவர் ஏ. ஒய். எஸ். பரிசுத்த நாடாரின் அண்ணன். தஞ்சாவூரில் வசிப்பிடம் ஒன்றிற்கு அருளானந்தம் நகர் என இவரது பெயரிடப்பட்டுள்ளது.
# சர்தாபென் அனில்பாய் படேல்

**சர்தாபென் அனில்பாய் படேல்** (Shardaben Anilbhai Patel) (பிறப்பு: மார்ச் 21, 1948) ஒரு இந்திய அரசியல்வாதியும், நாடாளுமன்றத்தின் கீழ் சபையான மக்களவையில் உறுப்பினரும் ஆவார்.
# சர்தாபென் அனில்பாய் படேல்

## சுயசரிதை

ஷர்தாபென் அனில்பாய் படேல் என்.எம் நூதன் சர்வ வித்யாலயாவில் தன்னுடைய பள்ளிப்படிப்பினை நிறைவு செய்தார். 1964 ஆம் ஆண்டில் அவர் இளங்கலை முதலாம் ஆண்டு நிறைவு செய்தார். 1965-66 இல் உள்ள எம்.என் கல்லூரியில் இருந்து பட்டப்படிப்பைத் தொடராமல் விலகி விட்டார்.  
அகமதாபாத்தில் உள்ள ஸ்ட்ரீ களவணி உத்தேஜக் மண்டலின் துணைத் தலைவராக உள்ளார்.அவர் அறங்காவலர் குழுவில் இடம் பெற்றிருந்தார். படேல் பல்கலைக்கழகம் , கணபத் வித்யாநகரில் உள்ள எம்.ஜி.படேல் சைனிக் பெண்கள் ஆளும் குழுவின் தலைவராக உள்ளார்.
# சர்தாபென் அனில்பாய் படேல்

## தனிப்பட்ட வாழ்க்கை

ஷர்தாபென் படேல் குஜராத்தின் தொழில்துறை அமைச்சராக பணியாற்றிய தொழிலதிபரும் அரசியல்வாதியுமான அனில்குமார் படேலை (1944–2018) மணந்தார் . அவர்களுக்கு ஆசித் மற்றும் ஆனந்த் என்ற இரண்டு மகன்கள் உள்ளனர்.
# நிஷா சவுத்ரி

**நிஷா சவுத்ரி**(Nisha Chaudhary) (1952-2001) ஒரு அரசியல்வாதியும் சமூக சேவகரும் ஆவார். 1990 களில் இந்தியாவின் குஜராத் மாநிலத்தில் உள்ள சபர்காந்தா தொகுதியிலிருந்து இந்திய தேசிய காங்கிரசு கட்சியின் வேட்பாளராக மக்களவைக்கு மூன்று முறை தேர்ந்தெடுக்கப்பட்டார்.
# நிஷா சவுத்ரி

## தனிப்பட்ட வாழ்க்கை

நிஷா இந்திய மாநிலம் ராஜஸ்தானின், துங்கர்பூர் மாவட்டத்தில் உள்ள சக்லோடாவில் 1952 அம் ஆண்டு செப்டம்பர் 10 ம் நாள் பிறந்தார். இவர் தனக்கு இரண்டு குழந்தைகள் இருந்த நிலையில் 1990 ஆம் ஆண்டில் தனது கணவரை விவாகரத்து செய்தார். 1980 களின் பிற்பகுதியில் இவர் முன்னாள் முதல்வர் அமர்சிங் பி . சவுத்ரியுடன் தோழமையில் இருந்தார். இந்த இணையர் 1991 ஆம் ஆண்டு சூலை 13 ஆம் நாளில் திருமணம் செய்து கொண்டனர். அமர்சிங் சவுத்ரி 3 குழந்தைகளுடன் தன்னுடன் வாழ்ந்து வந்த தனது முதல் மனைவி கஜ்ராபனை விவாகரத்து செய்யாமல் இத்திருமணத்தை செய்ததன் காரணமாக பெரும் சர்ச்சை எழுந்தது. நிஷா 1996, 1998 மற்றும் 1999 ஆம் ஆண்டுகளில் மக்களவைக்குத் தேர்ந்தெடுக்கப்பட்டார், மேலும் 2001 ஆம் ஆண்டில் மக்களவை உறுப்பினராக இருந்த காலத்தின் நடுவில் இறந்தார்.
# நிஷா சவுத்ரி

## கல்வி மற்றும் ஆர்வங்கள்

நிசா ஒரு முதுகலை சமூகவியல் மாணவர் ஆவார். இவர் ஜெய்ப்பூர், இராஜஸ்தான் பல்கலைக்கழகம், பிலானி பிர்லா தொழில்நுட்பம் மற்றும் அறிவியல் கழகம் ஆகியவற்றில் கல்வி பயின்றவார் ஆவார். நிசாவின் பொழுதுபோக்குகளில் பாடுதல், இசை வாசித்தல் மற்றும் பரதநாட்டியம் ஆகியவை அடங்கும். நிஷா ஒரு விளையாட்டு வீரரும் ஆவார். இவர் ஹாக்கி, டென்னிஸ், பூப்பந்து போன்ற பல விளையாட்டுகளில் பங்கேற்றுள்ளார். இவர் தேசிய மாணவர் படையில் உறுப்பினராகவும் இருந்துள்ளார். மேலும், பல ஆண்டுகளாக புதுதில்லியில் நடைபெற்ற குடியரசு தின விழா படைப்பிரிவு முகாமிலும் கலந்து கொண்டுள்ளார்.
# நிஷா சவுத்ரி

## தொழில்

நிசா ஜெய்ப்பூரின் அகில இந்திய வானொலியில் வானொலிக் கலைஞராக பணிபுரிந்தார். மாநில சமூக நல ஆலோசனைக் குழுவின் தலைவராக பெண்கள் மற்றும் குழந்தைகள் நலனுக்காகவும், பின்தங்கிய வர்க்கங்களின், குறிப்பாக பழங்குடியினரின் முன்னேற்றத்துக்காகவும் பணியாற்றினார். இவரது வாழ்க்கை முழுவதும் இவர் பல சமூக மற்றும் கல்வி நிறுவனங்களுடன் தொடர்பிலிருந்து, வறியோருக்காக தொடர்ந்து பணியாற்றி வருகிறார்.  
2001 ஆம் ஆண்டில் நிசா இறந்ததைத் தொடர்ந்து ஏற்பட்ட அவசியத்தால் நடந்த இடைத்தேர்தலில் காங்கிரசின் மதுசூதன் மிஸ்திரி வெற்றி பெற்றார்.
# குசராத்தில் பாதுகாக்கப்பட்ட பகுதிகளின் பட்டியல்

மேற்கு இந்தியாவின் குசராத்து மாநிலத்தில் நான்கு தேசிய பூங்கா மற்றும் இருபத்தி மூன்று வனவிலங்கு சரணாலயங்கள் உள்ளன. இவை குசராத்து அரசின் வனத்துறையால் நிர்வகிக்கப்படுகின்றன.
# குசராத்தில் பாதுகாக்கப்பட்ட பகுதிகளின் பட்டியல்

## குசராத்தின் தேசிய பூங்காக்கள்

| கிர் தேசியப் பூங்கா | 258.71 | ஜுனாகத் | ஆசியச் சிங்கம், சிறுத்தை, நாற்கொம்பு மான், புள்ளிமான், கழுதைப் புலி, கடமான், இந்திய சிறுமான் | 1975 |  |
| --- | --- | --- | --- | --- | --- |
| வெளிமான் தேசிய பூங்கா, வேளாவதர் | 34.53 | பவநகர் | புல்வாய், நரி, மெக்வீனின் பாஸ்டர்ட், வரகுக் கோழி | 1976 |  |
| வன்ஸ்தா தேசியப் பூங்கா | 23.99 | நவ்சாரி | சிறுத்தை, கழுதைப்புலி, மான், நாற்கொம்பு மான் | 1979 |  |
| தேசிய கடல் பூங்கா, கச்சு வளைகுடா | 162.89 | ஜாம்நகர், தேவபூமி துவாரகை | பஞ்சுயிரி, பவளம், கடல் இழுது (ஜெல்லி மீன்), கடற்குதிரை, எண்காலி, கடல் முத்து சிப்பி, கடல் விண் மீன், கல் இறால், ஓங்கில் | 1982 | } |
# குசராத்தில் பாதுகாக்கப்பட்ட பகுதிகளின் பட்டியல்

## பிற பாதுகாக்கப்பட்ட பகுதிகள்

| கச் உயிர்க்கோள காப்பகம் | 12454.00 | கச்சு | இந்திய காட்டு கழுதை | 2008 |
| --- | --- | --- | --- | --- |
| சாரி தண்ட் பாதுகாப்பு காப்பகம் | 227.00 | கச்சு | ஈரநில பறவைகள் | 2008 |
| பன்னி புல்வெளி காப்ப்கம் | கச்சு | ஈரநில பறவைகள், ஹூபரா பஸ்டர்ட், சிங்காரா, டவ்னி ஈகிள், பொன்னெல்லியின் ஈகிள், கிரேட்டர் ஸ்பாட் ஈகிள், இம்பீரியல் ஈகிள் மற்றும் ஸ்டெப்பி ஈகிள் போன்ற ராப்டர்கள் |  |  |
# கில் சார்

**கில் சார்** (*Gil Sar*) என்பது இந்தியாவின் சம்மு காசுமீர் மாநிலத்தில் உள்ள சிறீநகரில் அமைந்துள்ள ஒரு நன்னீர் ஏரியாகும். இந்த ஏரி மிகவும் நலிந்த நிலையில் உள்ள நன்னீர் ஏரியாகும். ஒரு குறுகிய நீரிணைப்பால் பிரிக்கப்பட்டாலும் சில நேரங்களில் இது குசால் சார் ஏரியின் ஒரு பகுதியாகக் கருதப்படுகிறது. கில் கடல் என்று அழைக்கப்படும் ஒரு பாலத்தால் இரு பக்கத்தையும்ப இணைக்கிறது. கில்சார் ஏரி நள்ளா அமீர்கான் வழியாக நிகீன் ஏரியுடன் இணைக்கப்பட்டுள்ளது.
# எம். பி. நிர்மல்

**எம். பி. நிர்மல்** (*M. B. Nirmal*) சுற்றுச்சூழல் பிரச்சினைகளை கையாளும் இந்தியாவின் தமிழ்நாட்டின் சென்னையில் ஒரு குடிமை இயக்கமாக இருக்கும் எக்ஸ்னோரா இன்டர்நேஷனலின் நிறுவனரும் தலைவரும் ஆவார். எக்ஸ்னோராவில் இவரது ஈடுபாட்டைத் தவிர, நுகர்வோர் வக்காலத்து, காடு வளர்ப்புத் திட்டங்கள், குற்றவாளிகளுக்கு மறுவாழ்வு அளிப்பது போன்றவற்றிலும் நிர்மல் ஈடுபட்டுள்ளார்.
# எம். பி. நிர்மல்

## ஆரம்ப கால வாழ்க்கை

நிர்மல் ஒரு விவசாய குடும்பத்தில் பிறந்து, குன்றத்தூர் அரசு உயர்நிலைப்பள்ளியில் தனது பள்ளிப்படிப்பை முடித்த பின்னர், பட்டப்படிப்பை சென்னையின் சேத்துப்பட்டு, பச்சையப்பன் கல்லூரியில் பெற்றார். சென்னை, டாக்டர் அம்பேத்கர் அரசு சட்டக் கல்லூரியில் சட்டப் பட்டம் பெற்றார்.  
நிறுவன உறுப்பினரான 40 வருடங்களான நியூயார்க் தமிழ் சங்கத்தால் எம். பி.நர்மலுக்கு தமிழ் ரத்னா விருது வழங்கப்படுகிறது.]]  
தலைமையில் நடந்த ஒரு விழாவில், நிர்மல் பின்னால் அமர்ந்திருக்கிறார்.]]
# எம். பி. நிர்மல்

## ஆசிரியர் / எழுத்தாளர்

தனிநபர் மற்றும் சமூக வளர்ச்சிக்காக தமிழில் பன்னிரண்டு புத்தகங்களையும் ஆங்கிலத்தில் ஆறு புத்தகங்களையும் எழுதியுள்ளார். முன்னணி பத்திரிகைகளில் தவறாமல் எழுதி வருகிறார்.
# எம். பி. நிர்மல்

## விருதுகள்/பதவிகள்

- "இன்றைய கதாநாயகன்" (Hero for Today) மற்றும் மக்களை ஒன்று சேர்த்துச் சேவையில் ஈடுபட வைக்கும் பேராற்றல் உடைய அப்பழுக்கற்ற உயர்ந்த குணம் உள்ள தலைவர்– ரீடர்ஸ் டைஜெஸ்ட்"(Reader’s Digest)
- "இந்தியாவை மாற்றும் பத்து தேவதைகளின் ஒருவர்" (அட்டைப்படம்) - "இந்தியா டுடே" (India Today)
- "இந்தியாவை மாற்றக்கூடிய ஆறு புனிதப் பயணிகளில் (Crusaders) ஒருவர்" - "இந்தியன் எக்ஸ்பிரஸ்" (Indian Express)
- "அன்னை தெரேசா, சுந்தர் லால் பகுகுணா ஆகியோருடன் சேர்த்து இந்தியாவின் எட்டு வழிக்காட்டுகளில் ஒருவர்" - ரோட்டரியின் "இன்னர் வீல் சங்கம்" (Rotary Inner wheel)
- "தலைச் சிறந்த சாதனையாளர்" – "இந்து" (The Hindu)
- "இந்தியாவின் நட்சத்திரம்" (Star of India) - "விஸ்டம்"
- மத்திய அரசின் சுற்றுப்புறச் சுகாதாரம் மற்றும் வனத்துறையின் முன்னாள் ஆலோசனை வல்லுனர்
- அரசின் காபி போர்டு இயக்குநர்
- தேசிய அளவிலான முப்பதுக்கும் மேற்பட்ட பயிற்சி நிலையங்களால் தொடர்ந்து மனித முன்னேற்றம், மூளை சக்தி வளர்ச்சி (Brain Resources Development) உள் நோக்கம், உந்துதல் (Motivation) போன்ற பல தலைப்புகளில் போன்ற பயிற்சி உரையாற்ற அழைக்கப்படுகிறார். மலேசியா, ஹாங்காங், இலங்கை, அமெரிக்கா போன்ற நாடுகளில் ஏராளமான பயிற்சி வகுப்புகள் நடத்தியுள்ளார்.
- ஏழாவது அறிவு (7th Sense) பயிற்சி அளிப்பதன் மூலம் “புதுமை பயிற்சியாளர்” என்ற பாராட்டினையும் பெற்றவர். மலேசியா நாட்டிலும், அமெரிக்க பல்கலைக்கழகங்களிலும் பயிற்சி உரையாற்றி பாராட்டுக்களை குவித்தவர்.
- அமெரிக்க நாட்டின் “சிறந்த புதுமையாளர்” (Innovator) விருதினையும், ரொக்கப் பரிசினையும் 1990ஆம் ஆண்டு பெற்றவர். (Ashoka, Innovator for Public USA)
- அமெரிக்காவின் அனைத்து தமிழ் சங்கங்களின் கூட்டமைப்பின் FeTNA & TNF “சிறந்த தமிழர்” (1998) என்ற விருதினையும்,
- இந்திய வங்கிகளில் பணிபுரியும் அனைத்து வங்கி மேலாளர்களிலும் மிகச் சிறந்த மேலாளர் என்ற “இந்திராகாந்தி தேசிய விருதி” னையும் பெற்றவர்.
- ”சிறந்த எழுத்தாளர்” என்று “சாவி” தமிழ் வார இதழில் பரிசினைப் பெற்றவர்.
- விலங்குகளுக்குப் பராமரிப்பும், பாதுகாப்பும் அளிக்கும் “பாரதிய பிராணி மித்ரா” (MANIMAL) சங்கத்தின் தலைவர்.
- ”பரம சாந்தி நிலையம்” என்ற இயக்கத்தின் தலைவர். இந்த அமைப்பு மயான பூமியைத் தூய்மைப்படுத்தி, அழகுப்படுத்தி, பசுமைப்படுத்தி பராமரித்து வருகிறது.
- நிர்மல் ஒரு சமூக நீதிப் போராளி. ஒதுக்கப்பட்ட மக்களுக்காக, அவர்களின் முன்னேற்றத்திற்காக பல சேவைகளை செய்து வருகிறார். எண்ணற்ற ஆவணப்படங்களை எடுத்துள்ளார். இவருக்கு பல்வேறு உலக அமைப்புகள், பத்திரிகைகள் பல பட்டங்களும் விருதுகளும் அளித்துள்ளார்கள். அதில் மிக முக்கியமானது: இவரால் தோற்றுவிக்கப்பட்ட “முன் தோன்றிய தமிழர்கள்” மற்றும் “முதல் தமிழர்கள்” “பறையர் சமூகத்தினர்” இவருக்கு அளித்த “சமத்துவப் பெரியார்” என்ற பட்டம்.
# உஸ்ரி அருவி

**உஸ்ரி அருவி**(*Usri falls*), இந்தியாவின் சார்க்கண்டு மாநிலத்தில் கிரீடீஹ் மாவட்டத்தில் அமைந்துள்ள அருவியாகும். இது மிகவும் பிரபலமான சுற்றுலாத்தளமாகும். உஸ்ரி என்பதற்கு "அழகின் பிறப்பிடம்" என்று பொருள்.
# உஸ்ரி அருவி

## அமைவிடம்

உஸ்ரி அருவியானது கிரீடீஹ் நகரத்தின் கிழக்குப்பகுதியிலிருந்து 13 கிலோமீட்டர் (8.1 மைல்) தொலைவில், துண்டிக்கு செல்லும் சாலையில் உள்ளது.
# உஸ்ரி அருவி

## அமைப்பு

உஸ்ரி ஆறு பராக்கர் ஆற்றின் துணையாறு ஆகும், மிகவும் செங்குத்தான சரிவான பக்கங்களையுடைய ஆழமான பள்ளத்தாக்கில் பாய்கிறது. உஸ்ரி அருவி 12 மீட்டர் (39 அடி) உயரத்தில் 3 சிறு அருவிகளாகப் பிரிந்து விழுகிறது. இது அடர்ந்த காடுகளால் சூழப்பட்டுள்ளது.  
இந்தப்பகுதி கடினமான பாறைகளைக் கொண்ட சிக்கலான அமைப்பினைக் கொண்டிருக்கிறது. சில பாறைகள் பெரும் வடிவம் கொண்ட பகுதிகளாகப் பிளக்கப்பட்டு, அவை பளபளப்பாக மெருகிடப்பட்டு, பல வண்ணங்கள் பூசப்பட்டுள்ளது. அருவியைத் தாண்டிய பிறகு ஆற்றுப்படுக்கையின் தன்மை மாறிவிடுகிறது. கீழ்ப்பகுதி தட்டையான அதிக பரப்புடையது, இது ஆற்றுப் பள்ளத்தாக்காக வடிவம் பெறுகிறது .
இந்த இடத்துடன் கண்டோலி அணைக்கட்டு மற்றும் பரஸ்நாத் மலையுடன் இணைத்து, ஒரு முக்கியமான சுற்றுலாத்தளமாக மாற்றுவதற்கு தேவையான அனைத்து முயற்சிகளையும் அரசாங்கம் மேற்கொண்டு இருக்கிறது .
# உஸ்ரி அருவி

## இதையும் காண்க

- இந்திய அருவிகளின் பட்டியல்
-
# ஏக பாத ஸ்தானகம்

**ஏக பாத ஸ்தானகம்** என்பது ஒரு காலை தரையில் ஊன்றி, மற்றொரு காலை மடக்கி தவமிருப்பது போல நிற்கும் கோலம் ஆகும். இந்த ஸ்தானக முறையில் ஆண், பெண் என இரு நிலைகள் உள்ளன. இந்து சமய சிற்பங்களை வடிக்கும் போது தவ நிலைக்கோலங்கள் இந்த ஸ்தானக முறையில் வடிக்கப்படுகின்றன.
# ஏக பாத ஸ்தானகம்

## ஆண் தவம்

, தமிழ்நாடு, இந்தியா]]  
ஆண் தவம் செய்யும் முறையில் தரையில் ஊன்றிய காலின் முழங்கால் முட்டியின் மீது மடக்கிய காலின் பாதத்தை வைத்து நிற்பார். இவ்வாறான தவக்கோல முறையில் அர்ஜூனன் தவம், பகீரதன் தவம் போன்ற தவச்சிற்பங்களில் காணப்படுகிறது.
# ஏக பாத ஸ்தானகம்

## பெண் தவம்

பெண் தவம் செய்யும் முறையில் ஒரு காலை ஊன்றி மற்றொரு காலை மடக்கி, மடக்கிய காலின் பாதம் வானத்தை நோக்கி இருப்பதாக நிற்பார். இவ்வாறான தவக்கோல முறையில் காமாட்சியம்மன் போன்ற தவச்சிற்பங்களில் காணப்படுகிறது.  
காஞ்சிபுரம் காமாட்சியம்மன் கோயிலின் கருவறையில் காமாட்சியின் இடது பக்கத்தில் வடக்கு திசை நோக்கியவாறு, அஞ்சன காமாட்சி அம்மன் தவம் புரியும் கோலத்தில் உள்ளார்.
# திருப்பதிசாமி

**திருப்பதிசாமி** (*Thirupathisamy*) என்பவர் ஓர் இந்தியத் திரைப்பட இயக்குநர் ஆவார். இவர் தெலுங்குத் திரைப்படத்துறையுலகிலும், தமிழகத் திரைப்படத்துறையுலகிலும் பணியாற்றினார். வெற்றிகரமான "கணேஷ்" என்ற தெலுங்குத் திரைப்படத்துடன் 1998ஆம் ஆண்டில் அறிமுகமான பிறகு, "ஆசாத்" , நரசிம்மா உள்ளிட்ட பல வெற்றிப் படங்களை இயக்கினார். சூன் 2001 இல் சென்னையில் நடந்த கார் விபத்தில் இவர் இறந்தார்.
# திருப்பதிசாமி

## ஆரம்ப கால வாழ்க்கை

திருப்பதிசாமி, சென்னையின் வண்ணாரப்பேட்டையில் ஒரு சாதாரண குடும்பத்தைச் சேர்ந்தவர். அம்பேத்கர் கல்லூரியில் முதுகலை பட்டம் பெற்றார். ஆனந்த விகடனில் ஒரு பத்திரிகையாளராக தனது வாழ்க்கையைத் தொடங்கினார்.
# திருப்பதிசாமி

## தொழில்

திருப்பதிசாமி தனது திரைப்பட வாழ்க்கையை சுரேஷ் கிருஷ்ணா இயக்கிய வீரா (1994), பாஷா (1995) ஆகிய படங்களுடன் தொடங்கினார். இவரது முந்தைய இரண்டு படங்களின் வெற்றி காரணமாகவும், "நரசிம்மா" படத்தின் இவரது பணி காரணமாகவும், நடிகர் விஜய், நடிகை பிரியங்கா சோப்ரா ஆகியோர் முக்கிய வேடங்களில் நடிக்க "வேலன்" என்ற படத்தை இயக்குவதற்கு ஒப்பந்தம் செய்யப்பட்டார். இது இவரது தெலுங்குப் படமான "ஆசாத்"தின் மறு ஆக்கமாக இருந்திருக்கும். படத் தொகுப்புப் பணிகளை முடித்துக் கொண்டு வீடு திரும்பும் போது ஒரு கார் விபத்தில் இறந்தார். படம் வெளிவருவதற்கு முன்பே இவர் இறந்ததால் "நரசிம்மா" படத்தின் தயாரிப்பாளர்கள் பின்னர் படத்தை இவருக்கு அர்ப்பணித்தனர்.  
திட்டமிடப்பட்ட படமான "வேலனி"ன் கதையை பின்னர் இயக்குநர் மோ. ராஜா விஜய் நடிப்பில் வேலாயுதம் (2011) என்ற படத்தைத் தயாரித்தபோது பயன்படுத்திக் கொண்டார் . கரு பழனியப்பன் தனது இயக்கத்தில் வெளிவந்த சதுரங்கம் (2011) படத்தில் நடிகர் ஸ்ரீகாந்தின் கதாபாத்திரம் தனது நண்பராக இருந்த திருப்பதிசாமியின் பெயரிட்டார். இதேபோல், ஏ. ஆர். முருகதாஸ் தனது தயாரிப்பான எங்கேயும் எப்போதும் (2011) படத்தின் கதை திருப்பதிசாமியின் மரணத்தின் துயரமான சம்பவத்தை நினைவூட்டுவதாகக் குறிப்பிட்டார்.
# கதைக்கோவை (தொடர்)

**கதைக்கோவை** அல்லது **கோவை** (*anthology series*) என்பது தொலைக்காட்சி, வானொலி மற்றும் வெள்ளித்திரையின் ஆகியவற்றின் வழியாக ஒளி(லி)பரப்பு செய்யப்படும் மாறுபட்ட கதாபாத்திரங்களைக் கொண்டு பல்வேறு கதைக்களங்களில் இயங்கும் வித்தியாசமான நிகழ்ச்சிகள் மற்றும் தொடர்களைக் குறிப்பதாகும்.